text: Brand i Bramming
  20 april 2010 kl. 08.32
  Beboere i 8 rækkehuse blev evakueret i aftes.
  En større brand i Bramming øst for Esbjerg fik mandag aften politiet til at evakuere beboerne i otte rækkehuse. 
  En beboer var ved at brænde tagpap på sit rækkehus på Stengården i den nordlige del af Bramming, men kort før klokken 19.00 gik der ild i tagpappet. 
  Rækkehusene på Stengården er sammenbyggede, så ilden bredte sig hurtigt til to andre rækkehuse. Ilden blev slukket i løbet af aftenen.
  